Shepherd Market

Shepherd Market er et lite torg i området Mayfair på Londons West End, nærmere bestemt i triangelet som dannes av gatene Piccadilly, Park Lane og Curzon Street. Strøket har navn etter arkitekten Edward Shepherd, som i tidsrommet 1735-1746 bygde ut området der det årlige maimarkedet (May Fair) tidligere hadde vært holdt (og hvor Mayfair har fått sitt navn etter).«History» , Shepard Market Stedet har en landbylignende atmosfære.Rough Guides (2003): The Rough Guide to London, Rough Guides. s. 103. På 1920-tallet var stedet et populært sted å bo for forfattere og kunstnere, blant annet Anthony Powell, Michael Arlen og Sophie Fedorovitch.

Shepherd planla og bygde ut området som en tradisjonell landsby, med uregelmessig gatenett, blindgater og lave hus i tegl. Shepherd Market har i dag en sammensatt karakter. Her finner en eksklusive butikker og restauranter, og store hoteller som Hilton, Sheraton og Metropolitan. Samtidig har Shepherd Market i lang tid vært et tilholdssted for prostituerte på Londons West End. Det har dog blitt assosiert med prostituerte siden 1700-tallet.Arnold, Catharine (2010): City of Sin: London and its Vices, Simon and Schuster, s. 240. På 1980-tallet møtte forfatteren og den tidligere politikeren Jeffrey Archer, da formann i det konservative partiet, den prostituerte Monica Coghlan i Shepherd Market.

 Referanser 

 Eksterne lenker 
 Shepherd Markets nettsted 

Kategori:Steder i City of Westminster